title: Διατροφή και χρήση του διαδικτύου. Διερεύνηση της συσχέτισης της χρήσης του διαδικτύου με τις διατροφικές συνήθειες εφήβων και φοιτητών
title: Nutrition and internet use. An exploration of the correlation of internet use with the eating habits of teenagers and university students
titleType: AlternativeTitle
Creators: name: Σταυράκη, Χριστίνα
Publisher: name: Πανεπιστήμιο Δυτικής Αττικής
Year: 2022
Subjects: Εθισμός στο διαδίκτυο
Διαταραγμένες διατροφικές συμπεριφορές
Μεσογειακή διατροφή
Διατροφικές διαταραχές
Internet addiction
Mediterranean diet

description: Εισαγωγή: Η υπερβολική έκθεση των εφήβων και των νεαρών ενηλίκων στο διαδίκτυο, η οποία μπορεί να οδηγήσει σε εθισμό στο Διαδίκτυο (ΕΔ), και ο αντίκτυπος που μπορεί να έχει στις διατροφικές τους συνήθειες είναι ένα θέμα που έχει λάβει ιδιαίτερο ερευνητικό ενδιαφέρον τα τελευταία χρόνια. Μια διατροφή που βασίζεται σε υγιεινά πρότυπα είναι ζωτικής σημασίας για την ανάπτυξη των εφήβων και των νεαρών ενηλίκων, καθώς οι διατροφικές συνήθειες που διαμορφώνονται σε αυτή την ηλικία τείνουν να επηρεάζουν τη διατροφή του ατόμου σε όλη την ενήλικη ζωή, ενώ η μη ισορροπημένη διατροφική πρόσληψη ή/και οι διαταραγμένες διατροφικές συμπεριφορές (ΔΔΣ) μπορούν να προκαλέσουν ποικίλα σωματικά και ψυχολογικά προβλήματα υγείας. Σκοπός: Η διερεύνηση της συσχέτισης του Εθισμού στο Διαδίκτυο (ΕΔ), των Διαταραγμένων Διατροφικών Συμπεριφορών (ΔΔΣ) και της συμμόρφωσης με τη Μεσογειακή Διατροφή (ΜΔ) σε νεαρά άτομα. Υλικό και μέθοδος: Η συγχρονική μελέτη έγινε σε δείγμα 212 ατόμων (N = 212) εφήβων μαθητών Λυκείου ηλικίας 15-18 ετών και νεαρών ενήλικων φοιτητών ηλικίας 18-24 ετών, Η μελέτη μέσω ηλεκτρονικής φόρμας, η οποία διανεμήθηκε στα άτομα που είχαν συμφωνήσει να συμμετάσχουν, από τον Απρίλιο έως τον Ιούνιο του 2022 και περιελάμβανε τα ερωτηματολόγια Internet Addiction Test (IAT), KIDMED και EAT-26. Αποτελέσματα: Το 69,8% των συμμετεχόντων παρουσίασαν φυσιολογικά επίπεδα χρήσης του Διαδικτύου, το 23,1% παρουσίασε Ήπιο ΕΔ, το 7,1% Μέτριο ΕΔ, ενώ κανείς από τους συμμετέχοντες δεν παρουσίασε Σοβαρό ΕΔ (M=25.55, SD=14.14). Επίσης, το 9.4% των συμμετεχόντων παρουσιάζει χαμηλή συμμόρφωση, το 52,8% μέτρια συμμόρφωση και το 37,7% υψηλή συμμόρφωση με τη ΜΔ (M=6.66, SD=2.30). Αναφορικά με τις ΔΔΣ, το 15,6% των συμμετεχόντων εμφανίζει ΔΔΣ (M=10.62, SD=10.15). Η ανάλυση αποκάλυψε μια στατιστικά σημαντική διαφορά στη σχέση μεταξύ του ΕΔ και των ΔΔΣ για την ομάδα των μαθητών-τριών, x2(2, n = 109) = 10.96, p = .003, ενώ για το δείγμα των μαθητριών υπήρξε οριακή στατιστικά σημαντική διαφορά ανάμεσα στις μεταβλητές ΕΔ και ΔΔΣ, x2(2, n = 64) = 5.60, p = .05. Επίσης, υπάρχει στατιστικά σημαντική διαφορά ανάμεσα στις μεταβλητές Φύλο και ΔΔΣ, x2(2, n = 33) = 12.54, p = .000. Σύμφωνα με τα αποτελέσματα της λογιστικής παλινδρόμησης, οι μεταβλητές φύλο (OR = 0.84, p = .619), ιδιότητα (OR = .88, p = .720), αστικότητα (OR = .50, p = .053) και οικονομική κατάσταση (OR = 1.43, p = .275) δεν βρέθηκαν να σχετίζονται με τον ΕΔ. Συμπεράσματα: Η σχέση μεταξύ ΕΔ και ΔΔΣ στην ηλικιακή ομάδα των μαθητών-τριών και η σχέση ανάμεσα στο φύλο και τις ΔΔΣ θα πρέπει να διερευνηθούν περαιτέρω με ποιοτικές και κλινικές έρευνες σε πληθυσμό με ΕΔ ή/και ΔΔΣ.